CELEX: 32017R1262
Language: bg
Date: 2017-07-12 00:00:00
Title: Регламент (ЕС) 2017/1262 на Комисията от 12 юли 2017 година за изменение на Регламент (ЕС) № 142/2011 по отношение на използването на оборски тор от селскостопански животни като гориво в горивни инсталации (Текст от значение за ЕИП. )

13.7.2017   
            
            
               BG
            
            
               Официален вестник на Европейския съюз
            
            
               L 182/34
            
         РЕГЛАМЕНТ (ЕС) 2017/1262 НА КОМИСИЯТА
   от 12 юли 2017 година
   за изменение на Регламент (ЕС) № 142/2011 по отношение на използването на оборски тор от селскостопански животни като гориво в горивни инсталации
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1069/2009 на Европейския парламент и на Съвета от 21 октомври 2009 г. за установяване на здравни правила относно странични животински продукти и производни продукти, непредназначени за консумация от човека, и за отмяна на Регламент (ЕО) № 1774/2002 (Регламент за страничните животински продукти) (1), и по-специално член 15, параграф 1, буква д) и член 27, буква и) от него,
   като има предвид, че:
   
               (1)
            
            
               С Регламент (ЕС) № 142/2011 на Комисията (2) се определят правилата за прилагане на Регламент (ЕО) № 1069/2009, включително параметрите за унищожаването на странични животински продукти, както и за безопасните обработка, преобразуване и преработка на странични животински продукти в производни продукти.
            
         
               (2)
            
            
               В съответствие с Регламент (ЕО) № 1069/2009 горенето, определено в точка 41 от приложение I към Регламент (ЕС) № 142/2011, е един от процесите за унищожаване на странични животински продукти, включително оборски тор.
            
         
               (3)
            
            
               В член 6 от Регламент (ЕС) № 142/2011 се предвиждат правила за одобряване на инсталации за изгаряне, които използват като гориво странични животински продукти. Параграф 8 от този член следва съответно да бъде изменен, за да се включи използването на оборски тор от селскостопански животни като гориво.
            
         
               (4)
            
            
               Оборският тор от селскостопански животни може да представлява устойчив източник на гориво за горене, при условие че процесът на горене отговаря на конкретни изисквания, за да се намалят ефикасно неблагоприятните въздействия от употребата му като гориво върху общественото здраве и здравето на животните, както и върху околната среда. С Регламент (ЕС) № 592/2014 на Комисията (3) се въвеждат изисквания във връзка с употребата на оборски тор от домашни птици като гориво в горивни инсталации. В него се определят общи изисквания, които се отнасят за всички инсталации, които използват животински странични продукти или производни продукти като гориво, както и специфични изисквания в зависимост от вида гориво и инсталация. Оборският тор от видове селскостопански животни, различни от домашни птици, също вече може да се използва като гориво в горивни инсталации, чиято обща номинална входяща топлинна мощност не превишава 50 MW, при същите условия като определените за горенето на оборски тор от домашни птици, включително допустимите емисии и изискванията за мониторинг.
            
         
               (5)
            
            
               Операторите на горивните инсталации, използващи за гориво оборски тор от селскостопански животни, следва да предприемат необходимите хигиенни мерки, за да се предотврати разпространението на евентуални патогени. В това отношение такива инсталации следва да отговарят на общите изисквания за използване на животински странични продукти и производни продукти като гориво, определени в глава IV от приложение III към Регламент (ЕС) № 142/2011, и на специфичните изисквания за конкретни видове инсталации и гориво, които могат да се използват за горене, предвидени с настоящия регламент.
            
         
               (6)
            
            
               Поради състава си оборският тор от тревопасни животни генерира при горене по-високи емисии на прахови частици от оборския тор от домашни птици. За разрешаване на този проблем в настоящия регламент следва да се предвидят по-гъвкави пределно допустими стойности за емисии на прахови частици за много малки горивни инсталации, за да може да се унищожи оборският тор, който иначе не би могъл да бъде унищожен като гориво за горене.
            
         
               (7)
            
            
               По подобен начин настоящият регламент следва да даде възможност на компетентните органи за предоставят преходен период на съществуващите горивни инсталации, за да могат те да спазват изискванията за контролирано повишаване на температурата на газа, при условие че съответните емисии не представляват риск за общественото здраве и здравето на животните или за околната среда. Законодателството относно страничните животински продукти не възпрепятства държавите членки да прилагат съответните правила за изчисляване на пределно допустимите стойности за емисии, установени в законодателството в областта на околната среда, когато оборският тор от селскостопански животни се изгаря заедно с други горива или отпадъци.
            
         
               (8)
            
            
               В приложение XVI към Регламент (ЕС) № 142/2011 се предвиждат специфични изисквания за официалния контрол. След като с настоящия регламент се въвеждат изисквания за горене на оборски тор от селскостопански животни като гориво, тези специфични изисквания следва да се прилагат и по отношение на този процес.
            
         
               (9)
            
            
               Приложения III и ХVI към Регламент (ЕС) № 142/2011 следва да бъдат съответно изменени.
            
         
               (10)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   В Регламент (ЕС) № 142/2011 член 6, параграф 8 се заменя със следното:
   
      „8.   По отношение на използването на оборски тор от селскостопански животни като гориво за горене, предвидено в глава V от приложение III, се прилагат следните правила в допълнение към посочените в параграф 7 от настоящия член:
      
                  а)
               
               
                  заявлението за одобрение, което операторът подава пред компетентния орган в съответствие с член 24, параграф 1, буква г) от Регламент (ЕО) № 1069/2009, трябва да съдържа доказателства, сертифицирани от компетентния орган или професионална организация, лицензирана от компетентните органи на държавата членка, че горивната инсталация, в която като гориво се използва оборски тор от селскостопански животни, отговаря напълно на изискванията, определени в глава V, буква Б, точки 3—5 от приложение III към настоящия регламент, без да се засяга възможността компетентните органи на държавата членка да предоставят дерогация от спазването на определени разпоредби в съответствие с глава V, буква В, точка 4 от приложение III;
               
            
                  б)
               
               
                  процедурата за одобрение, предвидена в член 44 от Регламент (ЕО) № 1069/2009, не може да бъде приключена, докато в рамките на първите шест месеца от експлоатацията на горивната инсталация компетентният орган или професионална организация, лицензирана от този орган, не направят най-малко две последователни проверки, едната от които внезапна проверка, включително за извършване на необходимите измервания на температурата и емисиите. Одобрението се дава, след като резултатите от тези проверки потвърдят, че са изпълнени изискванията, определени в глава V, буква Б, точки 3—5 и, ако е приложимо, глава V, буква В, точка 4 от приложение III към настоящия регламент.“
               
            
   Член 2
   Приложения III и XVI към Регламент (ЕС) № 142/2011 се изменят в съответствие с текста в приложението към настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 юли 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 300, 14.11.2009 г., стр. 1.
   
      (2)  Регламент (ЕС) № 142/2011 на Комисията от 25 февруари 2011 г. за прилагане на Регламент (ЕО) № 1069/2009 на Европейския парламент и на Съвета за установяване на здравни правила относно странични животински продукти и производни продукти, непредназначени за консумация от човека, и за прилагане на Директива 97/78/ЕО на Съвета по отношение на някои проби и артикули, освободени от ветеринарни проверки на границата съгласно посочената директива (ОВ L 54, 26.2.2011 г., стр. 1).
   
      (3)  Регламент (ЕС) № 592/2014 на Комисията от 3 юни 2014 г. за изменение на Регламент (ЕС) № 142/2011 по отношение на употребата на странични животински продукти и производни продукти като гориво в горивни инсталации (ОВ L 165, 4.6.2014 г., стр. 33).
   
      ПРИЛОЖЕНИЕ
      Приложения III и XVI към Регламент (ЕС) № 142/2011 се изменят, както следва:
      
                  1)
               
               
                  В приложение III, глава V се добавя следната буква В:
                  „В.   Горивни инсталации, в които като гориво за горене се използва оборски тор от селскостопански животни, различен от оборски тор от домашни птици, посочен в буква Б.
                  
                  1.   Тип инсталация
                  Горивни инсталации, чиято обща номинална входяща топлинна мощност не превишава 50 MW
                  2.   Изходен материал:
                  В съответствие с изискванията по точка 3 като гориво за горене се използва изключително оборски тор от селскостопански животни, различен от оборски тор от домашни птици, посочен в буква Б.
                  Други странични животински продукти или производни продукти не могат да се използват като гориво за горене в горивните инсталации, посочени в точка 1. Оборски тор от селскостопански животни, различен от посочения в буква Б оборски тор от домашни птици, който е генериран извън стопанството, не трябва да влиза в контакт със селскостопанските животни.
                  3.   Методика:
                  Горивни инсталации, в които като гориво за горене се използва оборски тор от селскостопански животни, различен от оборски тор от домашни птици, посочен в буква Б, отговарят на изискванията, определени в буква Б, точки 3—5.
                  4.   Дерогация и преходен период:
                  Компетентният орган на държавата членка, отговарящ за околната среда, може:
                  
                              а)
                           
                           
                              чрез дерогация от буква Б, точка 3, буква б), подточка ii) да предостави на горивни инсталации, които са в експлоатация към 2 август 2017 г., допълнителен период от най-много 6 години, за да бъдат приведени в съответствие с глава IV, раздел 2, точка 2, първа алинея от приложение III към настоящия регламент;
                           
                        
                              б)
                           
                           
                              чрез дерогация от буква Б, точка 4 да разреши емисии на прахови частици, не по-високи от 50 mg/m3, при условие че общата номинална входяща топлинна мощност на горивните инсталации не превишава 5 MW;
                           
                        
                              в)
                           
                           
                              чрез дерогация от буква Б, точка 3, буква б), подточка i) да разреши ръчно добавяне на оборски тор от коне като гориво в горивната камера, ако общата номинална входяща топлинна мощност не превишава 0,5 MW.“
                           
                        
            
                  2)
               
               
                  В приложение XVI раздел 12 от глава III се заменя със следното:
                  
                     
                        „Раздел 12
                     
                  
                  
                     Официални проверки на одобрени инсталации за горене на странични животински продукти
                  
                  Компетентният орган извършва проверки по документи в съответствие с процедурите, описани в член 6, параграфи 7 и 8, в одобрените инсталации, посочени в приложение III, глава V.“